มีคนร่ำลือกันว่าร้านนี้คือร้านเก่าแก่และโด่งดังมากๆ ไม่ได้ครับต้องจัดเพื่อเอาการบ้านรีวิวแบบปากหมาๆมาส่ง 555 จริงๆเดินผ่านหลายทีแล้วแต่ไม่สะดุดตาเท่าไหร่ วันนี้มีโอกาสจัดไปกับร้าน "รสดีเด็ด" 

ร้านรสดีเด็ด ชื่อร้านกับเรื่องจริงสวนทางสำหรับความเห็นผม ดูเมนูแล้วปลอดภัยเซฟสุดๆก็ก๋วยเตี๋ยว ถ้าก๋วยเตี๋ยวรสชาดแย่ อย่างอื่นไม่ต้องคุย ร้านนี้มีให้เลือกแค่ 2 เส้น ไม่มีมีมากเรื่อง มีแค่เส้นหมี่กับเส้นใหญ่ อยากกินเส้นอื่นก็ไปกินร้านอื่น สั่งไป เส้นหมี่หมูน้ำใส กับ เส้นหมี่เนื้อน้ำข้น ตามเมนูครับ 

เส้นหมี่หมูน้ำใสมีแค่ลูกชิ้น 5 ลูกกับเส้น น้ำซุปรสชาดโอเค ลูกชิ้นไม่แป้งแต่ก็งั้นๆ  ไม่ได้รู้สึกว่าอยากจะสั่งมานั่งกินเล่นๆ

เส้นหมี่เนื้อน้ำข้น จัดมาหน้าตาแปลกมีลูกชิ้น 1 เม็ด เนื้อสดนิดหน่อย เนื้อเปื่อยนิดนึง น้ำซุปห่วยแตก รสชาดยังกะน้ำยาขนมจีน ลูกชิ้นเนื้อไม่แป้งแต่ไม่ได้กินแล้วรู้สึกว้าวพระเจ้าจ๊อดโคตรอร่อยเลย เนื้อเปื่อยเข้าที่พอควร เนื้อสดพอได้ 

สรุปราคาชามละ 50 บาท ผมว่าไม่คุ้มค่าตัว ไม่ประทับใจ ข้าวอื่นๆยิ่งไม่อยากสั่งราคาไม่สมเหตุผล ก๋วยเตี๋ยวรสชาดไม่ประทับใจอย่างอื่นไม่ต้องพูดถึง ท่านใดสนใจจะไปลองชิมเรียนเชิญได้ครับ สยามสแควร์ซอย 7 ตรงข้ามห้างมาบุญครอง ติดโบนันซ่า

"ความดั้งเดิมของรสชาดเป็นตำนานที่สืบสานความอร่อย แต่บางครั้งตำนานนั้นก็ไม่เป็นจริงดั่งคำร่ำลือ" ทั้งหมดทั้งมวลนี้ คุณย่าไม่ได้กล่าวไว้ เพราะคุณย่าตายแล้ว (พี่เทพ เทนโด) 